12 



Dann es nunmehr etlich hundert Jahr die gemeine clag gewest, alß ob die 

 hohe Potentaten den vncosten an kein einig ort vbeler anlegten, als eben auf die 

 Astronomos. Vnd ist solliche vngedult dieser zeit vmb soviel desto grösser: weil, 

 wie anfangs gemeldet, man mehrertheils sich auff die Prognostica vnd Calender 

 legt, deren alle Druckhereyen vnd Buechläden voll machet, vnd hiermit dem 

 gemeinen Man zu seinem fürwitz zum gueten theil dienstlich ist: Dahero die 

 gemeine vermuethung, daß es in den Mathematicis artibus nur allein vmb ein 

 Practica zu thuen seye. Wan nun etwa zu abzahlung des Christlichen, wider 

 den Erbfeind streittenden Kriegsvolcks, oder anderer vmb den gemeinen nutzen 

 wol verdienter Personen, oder zu erzeugung allerhand vnentperlicher notdurften, 

 es sich mit dem gelt ein wenig sperret, vnd hier zwischen vnder sonst vil 

 tausenden etwa ein Astronomus seine angebür für andern empfahen soll: da 

 erreget sich der mißgunst, vnd die gedancken; warzue dan ein Calender vnd 

 Practica nütze, ob man nit viel ehe ein armen Soldaten oder zwen befriedigen, 

 oder andern notleidenden personen zu hülff kommen solle: Meinen es möcht 

 wol biß zu fridens zeiten verzug haben, Ja allerdings vermitten pleiben. 



Disem wohn abzuhelffen, vnd des dürftigen Nebenmenschens vngedult zu 

 stillen, ist vonnöthen, das man etlicher massen an tag thue, vnd wol ein bilde, 

 warzue die Astronomia vnd alle artes Matlwmaticcc in eim wolbestelten Regi- 

 ment dienstlich seyen. Vnd soll anfangs ein jeder Mensch jme einig begnügen 

 lassen, wann nit mehr dan die Ehr Gottes des Schöpffers in diser Facultet be- 

 trachtet, vnd solliches von jr erwisen würde. Es ist je ditz eben das jenige 

 grosse Buech der Natur, in dem, nach des H. Apostels Pauli lehr, alle völcker, 

 vnd sonderlich wir Christen, die Göttliche allmacht, Weisheit, vnd nichts dan 

 lauttere lieb zu dem Menschlichen Geschlecht, zu lesen vnd zu lernen haben. 

 Darum dan auch der Heilig Prophet vnd König David, so offt er sich aufs 

 t s - 5 1 allerhöchste vber seinem allmechtigen Gott verwundern, vnd jne mit vollem 

 Hertzen Geist vnd Mund recht loben will: anfallet seine zunge gehn Himmel, 

 an das Gestirn, an Sonn vnd Mond zu erheben, vermeinend hierdurch sein In- 

 tent am aller besten ins werck zurichten. 



Mit warheit mag ichs sagen, das so oft ich die schöne Ordnung, wie eins 

 aus dem andern folget vnd abgenommen wirdt, mit meinen gedancken auff 

 einmahl durchlauffe, so ists, alls hett ich ein göttlichen, nit mit bedeuttenden 

 buchstaben, sondern mit wesentlichen dingen in die Welt Selbsten geschribenen 

 Spruch gelesen, dessen inhalts: Mensch streckh deine Vernunfft hieher, diese 

 dinge zu begreiffen. Wie dan die Fünsternussen baider liechter sonderlich das 

 erweisen: ohne die wir allerdings hie niden auff Erden pleiben, vnd in der 

 Astronomia nichts wissen: wölliche auch sonsten in der weit keinen andern 



